Corinne Le Quéré. Corinne Le Quéré CBE FRS (1966-yil iyulda tugʻilgan) — fransuz-kanadalik olim hisoblanadi. U Sharqiy Angliya universitetini (UEA) tamomlagan. Qirollik jamiyatining iqlim oʻzgarishi fanlari boʻyicha tadqiqot professori va Tyndall iqlim oʻzgarishini oʻrganish markazining sobiq direktori sanaladi. U Fransiyaning Iqlim boʻyicha Oliy Kengashi raisi va Buyuk Britaniyaning iqlim oʻzgarishi boʻyicha qoʻmitasi aʼzosi. Uning tadqiqotlari uglerod aylanishi va iqlim o'zgarishi oʻrtasidagi oʻzaro taʼsirga qaratilgan. Taʼlim. Le Quéré bakalavr darajasini oldi. Monreal universitetida fizika boʻyicha, MakGill universitetida atmosfera va okean fanlari boʻyicha magistr va falsafa fanlari doktori PhD darajasini oldi. Faoliyati va tadqiqoti. U 2009-yildan 2013-yilgacha Global Carbon Project (GCP) hamraisi bo‘lgan. GCP doirasida u oʻn yildan ortiq vaqt davomida Global uglerod byudjetining yillik nashrini boshqardi. 2014—2017 yillar davomida u barqarorlikni tadqiq qilish boʻyicha „Kelajak Yeri“ ilmiy qoʻmitasi aʼzosi boʻlgan. U Iqlim oʻzgarishi boʻyicha hukumatlararo panelning 3, 4 va 5-baholash hisobotlari muallifi sanaladi. U AQShning Prinston universitetida (1992—1996), Germaniyadagi Maks Plank biogeokimyo institutida (2000—2005) va UEA va Buyuk Britaniyadagi Britaniya Antarktika tadqiqoti oʻrtasida (2005—2010) hamkorlikda tadqiqot olib bordi. Mukofotlar. 2012-yilda Le Quéré Fransiya Fanlar akademiyasining Claude Berthaut mukofoti bilan taqdirlandi. 2015-yilda u Yevropa Fanlar Akademiyasining Yer va atrof-muhit fanlari uchun Blez Paskal medali va Grande Médaille Albert 1er de Monako, Fan boʻlimiga sazovor boʻldi. 2016-yilda Le Quéré Qirollik jamiyati aʼzosi etib saylandi. 2016-yilda u Parij „iqlim oʻzgarishi boʻyicha munozarada ilhomlar yaratuvchi“ 20 ta ayol roʻyxatiga kiritilgan. 2019-yilda u shahzoda Albert I medalini qoʻlga kiritdi va mukofotiga sazovor boʻldi. Fransiya Faxriy legioni orde bilan taqdirlandi. 2020-yilda u iqlim oʻzgarishi va uglerod aylanishi oʻrtasidagi oʻzaro taʼsirlar boʻyicha fanlararo tadqiqotlari uchun atrof-muhit fanlari boʻyicha Heineken mukofotiga sazovor boʻldi. Tanlangan nashrlar. Le Quéré tomonidan koʻrib chiqilgan nashrlarning toʻliq roʻyxatini uning shaxsiy sahifasida topish mumkin.